Source: https://www.financnasprava.sk/sk/aktualne-dan-clo/faq/clo-spd/spd
Timestamp: 2018-09-22 03:34:35+00:00

Document:
Najčastejšie otázky z oblasti spotrebných daní sú Vám poskytované v nasledovnej štruktúre:
Dopredaj SBL označených kontrolnou známkou podľa zákona č. 105/2004 Z. z. účinného do 31. decembra 2014
Formulár „VŠEOBECNÉ PODANIE - SPOTREBNÉ DANE“ pri správe spotrebných daní
Práca v Osobnej internetovej zóne
Problémy v EMCS
Problémy v aplikácii ISKZ (Informačný systém kontrolných známok)
Problémy v aplikácii LIEH (oznamovacia povinnosť)
Spôsob objednávania kontrolných známok
Vzor tlačiva na registráciu Oprávneného príjemcu opakovaného
Oznámenie nového dodávateľa držiteľom Povolenia na predaj SBL
Som držiteľom Povolenia na predaj spotrebiteľského balenia liehu - musím viesť nejakú evidenciu?
Chceme vyrábať pivo a ponúkať ho na predaj v našej reštaurácii, máme nejakú povinnosť voči colnému úradu?
Chcem obchodovať s mazacími olejmi - potrebujem k tomu povolenie?
Mám zriadenú elektronickú komunikáciu, je potrebné sa stále prihlasovať do osobnej internetovej zóny, aby som zistil či mi bola zaslaná správa z colného úradu alebo je aj iná možnosť ako sa dozvedieť o doručenej správe?
Chceme si otvoriť čerpaciu stanicu, potrebujeme k tomu povolenie?
Nákup tichého vína v inom členskom štáte EÚ
Akceptovanie podania prostredníctvom kontaktného formulára na Portáli finančnej správy v časti
Distribútor pohonných látok po nadobúdnutí účinnosti zákona č. 268/2017 Z. z., ktorým sa mení a dopĺňa zákon č. 98/2004 Z. z. o spotrebnej dani z minerálneho oleja.
Podrobné informácie k Povoleniu na predaj spotrebiteľského balenia liehu v zmysle § 54 zákona č. 530/2011 Z. z. [nové okno] o spotrebnej dani z alkoholických nápojov v znení neskorších predpisov (podanie žiadosti, povinnosti, zánik povolenia) možno nájsť na webovom portáli finančnej správy v dokumente "Informácia k Povoleni u na predaj spotrebiteľského balenia liehu podľa § 54 zákona č. 530/2011 Z. z. o spotrebnej dani z alkoholických nápojov" [.pdf; 404 kB; nové okno].
Uvedenú problematiku rieši zákon č. 530/2011 Z. z. [nové okno] o spotrebnej dani z alkoholických nápojov v znení neskorších predpisov (ďalej len „zákon č. 530/2011 Z. z. [nové okno]").
V zmysle § 73 ods. 8 zákona č. 530/2011 Z. z. [nové okno], spotrebiteľské balenie označené kontrolnou známkou vyhotovenou podľa § 10 ods. 11 zákona č. 105/2004 Z. z. [nové okno] účinného do 31. decembra 2014 možno predávať najneskôr do 31. decembra 2016. Po tomto dátume bude takto označené spotrebiteľské balenie považované za neoznačené a takýto predaj (aj skladovanie alebo preprava na daňovom území) je zakázaný. Od 15.12.2016 v súlade so zákonom č. 296/2016 (ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov a ktorým sa mení zákon č. 530/2011 Z. z. o spotrebnej dani z alkoholických nápojov v znení neskorších predpisov) sa táto lehota predlžuje do 31.12.2017.
Informáciu k dopredaju spotrebiteľských balení liehu aj spotrebiteľských balení tabakových výrobkov je možné nájsť aj na webovom portáli finančnej správy v dokumente "Oznámenie o zmenách predaja spotrebiteľského balenia liehu a spotrebiteľských balení tabakových výrobkov po zmene niektorých zákonov o spotrebných daniach" [.pdf; 94 kB; nové okno].
Podrobné informácie k formuláru „VŠEOBECNÉ PODANIE - SPOTREBNÉ DANE“ - jeho použitie, vyplnenie, podpísanie, odoslanie možno nájsť na webovom portáli finančnej správy v dokumente "Formulár „VŠEOBECNÉ PODANIE - SPOTREBNÉ DANE“ pri správe spotrebných daní (jeho použitie, vyplnenie, podpísanie, odoslanie)" [.pdf; 515 kB; nové okno].
Podrobné informácie k elektronickej komunikácii - postupy a podmienky, získanie prístupu k eSlužbám, „Dohoda o elektronickom doručovaní“, zaručený elektronický podpis a iné informácie je možné nájsť na webovom portáli finančnej správy v časti "Elektronická komunikácia".
Dôležitou a užitočnou pomôckou pre orientáciu v osobnej internetovej zóne je „Používateľská príručka Portál Finančnej správy SR, Osobná internetová zóna“, ktorú je možné nájsť na webovom portáli finančnej správy v dokumente "Používateľská príručka Osobná internetová zóna" [.pdf; 2,07 MB; nové okno].
1. Ak ide o problémy technického charakteru v EMCS (napr. neúspešné prihlásenie, problém so ZEPom, prihlásený používateľ nevidí všetky prepravy, chybové hlášky a podobne) je potrebné uvedený problém nahlásiť cez webový portál finančnej správy v časti „Kontakty“, „Elektronicky mailom“, „Mailová komunikácia clá a spotrebné dane“, téma dopytu „Technická podpora - colné systémy“, oblasť „EMCS“.
Prílohy (chybové hlášky, printscreeny a podobne) je možné k dopytu pridať v Správe cez ikonu:
2. Ak sa jedná o chybu v systéme (napr. je nedostupný na strane subjektu alebo je nedostupný u správcu dane, nefunkčnosť, potreba vstúpiť do prepráv, tlač správy o prijatí a podobne) treba kontaktovať svojho miestne príslušného správcu dane, ako to vyplýva z ustanovení zákona č. 98/2004 Z. z. [nové okno] o SPD z minerálneho oleja, zákona č. 530/2011 Z. z. [nové okno] o SPD z alkoholických nápojov resp. zákona č. 106/204 Z. z. [nové okno] o SPD z tabakových výrobkov.
1. Dôležitou a užitočnou pomôckou pre prácu s aplikáciou ISKZ je „Používateľská príručka ISKZ ODBERATEĽ KONTROLNÝCH ZNÁMOK“ [.pdf; 9,3 MB; nové okno], ktorú je možné nájsť na webovom portáli finančnej správy a aj video návody pre prácu v aplikácii (objednávky, evidencie, hlásenia...).
2. V prípade technických problémov (so ZEPom, prihlásením, chybové hlášky a podobne) je potrebné uvedený problém nahlásiť cez webový portál finančnej správy v časti „Kontakty“, „Elektronicky mailom“, „Mailová komunikácia clá a spotrebné dane“, téma dopytu „Technická podpora - colné systémy“, oblasť „ISKZ“.
Prílohy (chybové hlášky, printscreeny a podobne) je možné k Vášmu dopytu pridať cez ikonu:
V prípade technických problémov je potrebné uvedený problém nahlásiť cez webový Portál finančnej správy SR v časti „Kontakty“, „Elektronicky mailom“, „Mailová komunikácia clá a spotrebné dane“, téma dopytu „Technická podpora - colné systémy“, oblasť „Iné“:
Podľa zákona o spotrebnej dani z alkoholických nápojov a zákona o spotrebnej dani z tabakových výrobkov je odberateľ kontrolných známok povinný požiadať colný úrad o vydanie kontrolných známok elektronicky, prostredníctvom informačného systému na odber kontrolných známok a na oznamovanie údajov odberateľom kontrolných známok - „Informačný systém kontrolných známok“ (ISKZ), žiadosť musí byť podpísaná kvalifikovaným elektronickým podpisom.
Ďalšie informácie k systému ISKZ možno nájsť na webovom sídle finančnej správy (www.financnasprava.sk) v dokumente "Informácia o používaní aplikácií v oblasti spotrebných daní“ [.pdf; 796 kB; nové okno].
Používateľská príručka [.pdf; 9 MB; nové okno] ako aj video návody k systému ISKZ možno nájsť na webovom sídle finančnej správy (www.financnasprava.sk) v časti "Príručky, návody a videonávody".
Vzor žiadosti [.pdf; 93 kB; nové okno] (vydaný Ministerstvom financií SR) možno nájsť na webovom sídle finančnej správy (www.financnasprava.sk) v časti "Vzory tlačív“.
Podľa zákona o spotrebnej dani z alkoholických nápojov je držiteľ povolenia na predaj spotrebiteľského balenia liehu („SBL“) povinný túto zmenu (nového dodávateľa) oznámiť do 15 dní odo dňa jej vzniku.
Podrobné informácie k povoleniu na predaj SBL (aj k povinnosti po vydaní povolenia) možno nájsť na webovom sídle finančnej správy (www.financnasprava.sk) v časti "Informácie k aktuálnym colným a daňovým povinnostiam" v dokumente „Informácia k Povoleniu na predaj spotrebiteľského balenia liehu podľa § 54 zákona .č 530/2011 Z. z. o spotrebnej dani z alkoholických nápojov“ [.pdf; 404 kB; nové okno].
Podľa zákona o spotrebnej dani z alkoholických nápojov je osoba povinná viesť za kalendárny mesiac evidenciu spotrebiteľských balení podľa dokladov o nákupe a predaji spotrebiteľského balenia a čiarového kódu EAN v členení podľa odseku (prijaté a vydané SBL, podľa identifikačných údajov osoby oprávnenej na distribúciu a jej čísla na distribúciu, stav zásob SBL v kusoch k poslednému dňu kalendárneho mesiaca, zistené manko alebo prebytok v počte prijatých a vydaných SBL a dôvod jeho vzniku). Evidenciu je povinná viesť tak, aby colný úrad pri výkone daňového dozoru mohol overiť stav zásob spotrebiteľských balení ku dňu výkonu daňového dozoru.
Podrobné informácie k povoleniu na predaj SBL (žiadosť, prílohy, povinnosti, zánik...) možno nájsť vo zverejnenom materiáli na webovom sídle finančnej správy s názvom Informácia k Povoleniu na predaj spotrebiteľského balenia liehu podľa § 54 zákona .č 530/2011 Z. z. o spotrebnej dani z alkoholických nápojov.
Áno, podľa zákona o spotrebnej dani z alkoholických nápojov č. 530/2011 Z. z. (§66) je prevádzkovateľ malého samostatného pivovaru, ktorý začne vyrábať pivo v priebehu kalendárneho roka, povinný oznámiť colnému úradu v daňovom priznaní za prvý kalendárny mesiac, v ktorom začal pivo vyrábať, predpokladanú ročnú výrobu piva a preukázať splnenie podmienok: ročná výroba piva nie je väčšia ako 200 000 hl, nie je majetkovo ani personálne prepojená s inou osobou, ktorá v rámci podnikania vyrába pivo, nevyrába pivo na základe licencie a výrobné a prevádzkové priestory nie sú technologicky prepojené s výrobnými a prevádzkovými priestormi inej osoby, ktorá v rámci podnikania vyrába pivo.
Podľa zákona o spotrebnej dani z minerálneho oleja č. 98/2004 Z. z. (§25a) je osoba, ktorá chce na daňovom území v rámci podnikania obchodovať s mazacími olejmi prepravovanými voľne, automobilovými cisternami, železničnými cisternami alebo v obaloch väčších ako 150 litrov (v prípade mazacích olejov PpKN 2710 19 75 až 2710 19 83 a 2710 19 87 väčších ako 230 litrov) povinná požiadať o vydanie povolenia na obchodovanie s vybraným minerálnym olejom.
Mám zriadenú elektronickú komunikáciu, je potrebné sa stále prihlasovať do osobnej internetovej zóny, aby som zistil či mi bola zaslaná správa z colného úradu alebo je aj iná možnosť ako sa dozvedieť o doručenej správe ?
Nie, nie je potrebné sa neustále prihlasovať do osobnej zóny. Existuje možnosť nastavenia notifikácie v osobnej internetovej zóne, kde v prípade nastavenia (napr. doručenie úradného dokumentu, chyba pri odoslaní atď.) bude používateľovi doručený e-mail (na e-mailovú adresu uvedenú v profile) obsahujúci informácie, že používateľovi prišla správa do schránky správ v osobnej internetovej zóne.
Na webovom sídle finančnej správy v časti "Príručky, návody a videonávody" je možné nájsť "Používateľskú príručku", kde je upravený postup nastavenia notifikácie.
Áno, podľa zákona č. 98/2004 Z. z. [nové okno] o spotrebnej dani z minerálneho oleja v znení neskorších predpisov (§25b) osoba, ktorá chce v rámci podnikateľskej činnosti na daňovom území predávať v daňovom voľnom obehu minerálny olej (motorový benzín, naftu alebo LPG) na konečnú spotrebu je povinná pred začatím predaja tohto minerálneho oleja požiadať colný úrad o vydanie povolenia na predaj minerálneho oleja (predajca pohonných látok).
Podrobné informácie možno nájsť na webovom sídle finančnej správy v dokumente "Informácia k predaju pohonných látok – Distribútor, Predajca a Spotrebiteľ podľa zákona č. 98/2004 Z. z. o spotrebnej dani z minerálneho oleja" [.pdf; 404 kB; nové okno].
Plánujeme nakúpiť tiché víno v inom členskom štáte EÚ, z ktorého tam už bola vysporiadaná spotrebná daň, vyplýva nám na území Slovenskej republiky nejaká oznamovacia povinnosť?
Nie, podľa zákona č. 530/2011 Z. z. [nové okno] o spotrebnej dani z alkoholických nápojov v znení neskorších predpisov (§63) keďže sa jedná o tiché víno, ktoré je v inom členskom štáte uvedené do daňového voľného obehu a prepraví sa na územie Slovenskej republiky, považuje sa za uvedené do daňového voľného obehu aj na území Slovenskej republiky.
Podrobné informácie možno nájsť na webovom sídle finančnej správy v dokumente "Postup pri preprave vína, medziproduktu a piva z iného členského štátu EÚ na daňové územie na podnikateľské účely" [.pdf; 313 kB; nové okno].
Podal som oznámenie nového dodávateľa, zmenu údajov v povolení alebo inú zákonnú povinnosť pri správe spotrebnej dane cez kontaktný formulár na Portáli finančnej správy v časti „Mailová komunikácia clá a spotrebné dane“. Je takéto oznámenie akceptovateľné z pohľadu finančnej správy?
Oznámenie nového dodávateľa, zmena identifikačných údajov subjektu, zmena adresy prevádzky, zmena v živnostenskom oprávnení, zmena v registri trestov alebo vstup do likvidácie, konkurzu a podobne sú povinnosti, ktorých oznámenie vám vyplýva z jednotlivých zákonov o spotrebných daniach (z alkoholických nápojov, minerálneho oleja, tabakových výrobkov, elektriny, uhlia a zemného plynu). Uvedenú povinnosť oznámenia ale máte voči svojmu miestne príslušnému colnému úradu ako správcovi spotrebnej dane.
Vyplnením kontaktného formulára na portáli finančnej správy v časti Kontakty > Ako s nami komunikovať > Mailová komunikácia clá a spotrebné dane, ste si uvedenú povinnosť nesplnili, nakoľko tu sa poskytujú informácie všeobecného charakteru, nie konkrétny výkon správy spotrebnej dane.
Podstatný rozdiel je v tom, že podanie ktoré ste urobili cez tento kontaktný formulár nie je podpísané elektronickou značkou alebo kvalifikovaným elektronickým podpisom a nie je podané cez elektronickú podateľňu, pričom vám spôsob podania elektronickými prostriedkami aj spôsob podpísania vyplýva z § 13 ods. 5, § 14 resp. z § 33 zákona č. 563/2009 Z. z. [nové okno] o správe daní (daňový poriadok) a o zmene a doplnení niektorých zákonov v znení neskorších predpisov.
Komu máte uvedené oznámenie adresovať (ktorému miestne príslušnému colnému úradu), je možné zistiť na webovom sídle finančnej správy v časti: Zistenie miestnej príslušnosti k finančnému orgánu.
Elektronická komunikácia s miestne príslušným colným úradom prebieha z Osobnej internetovej zóny (prihlásenie, nastavenie oblasti SPD, výber formulára, výber adresáta - správcu dane, vyplnenie, kontrola, prílohy, podpísanie, odoslanie...).
Pre prácu v Osobnej internetovej zóne (ďalej len „OIZ“) Vám odporúčame oboznámiť sa s Požívateľskou príručkou OIZ [.pdf; 3,20 MB; nové okno] zverejnenou na portáli finančnej správy.
Vo vašom prípade je preto potrebné zaslať oznámenie nového dodávateľa na formulári z OIZ, ktorý má názov „všeobecné podanie – spotrebné dane“. Pre prácu s daným formulárom vám odporúčame oboznámiť sa s dokumentom "Formulár "VŠEOBECNÉ PODANIE - SPOTREBNÉ DANE" pri správe spotrebných daní (jeho použitie, vyplnenie, podpísanie, odoslanie)" [.pdf; 515 kB; nové okno].
Mám vydané povolenie ako distribútor pohonných látok. Od 1. januára 2018 nadobúda účinnosť zákon č. 268/2017 Z. z. ktorým sa mení a dopĺňa zákon č. 98/2004 Z. z. o spotrebnej dani z minerálneho oleja. Čo potrebujem splniť, aby som mohol byť aj naďalej distribútor?
V prípade, že vám colný úrad vydal povolenie na distribúciu podľa ustanovenia § 25b ods. 1 zákona č. 98/2004 Z. z. [nové okno]o spotrebnej dani z minerálneho oleja v znení účinnom do 31. marca 2018 a chcete byť aj naďalej registrovaný ako distribútor pohonných látok od 1. apríla 2018, musíte preukázať do 28. februára 2018 splnenie nasledovných podmienok:
máte živnostenské oprávnenie na obchodnú živnosť a v rámci podnikania nakupujete a predávate pohonné látky,
máte ročný objem predaja minerálneho oleja – motorový benzín a plynový olej (motorová nafta) minimálne 30 000 000 l alebo minerálneho oleja – skvapalnené plynné uhľovodíky (LPG) minimálne 150 000 kg, ak ste držiteľom povolenia na distribúciu podľa hore uvedeného odseku. Toto neplatí, ak ste držiteľom povolenia na distribúciu, a dodávate len minerálny olej - plynový olej (motorovú naftu) užívateľskému podniku na účely oslobodené od spotrebnej dane - na iné účely ako pohonná látka alebo palivo,
vediete účtovníctvo podľa osobitného predpisu,
nemáte nedoplatky voči colnému úradu ani daňovému úradu,
nemáte nedoplatky na povinných odvodoch poistného a na povinných príspevkoch na starobné dôchodkové sporenie podľa osobitných predpisov,
vykazujete na základe údajov z riadnej účtovnej závierky kladný rozdiel medzi majetkom a záväzkami za dve účtovné obdobia bezprostredne predchádzajúce 1. januáru 2018,
nebol ste právoplatne odsúdený za úmyselne spáchaný trestný čin hospodársky alebo iný trestný čin, ktorého skutková podstata súvisí s predmetom podnikania; to sa vzťahuje aj na zodpovedného zástupcu a fyzickú osobu, ktorá je členom riadiaceho orgánu alebo členom kontrolného orgánu žiadateľa,
nie ste v likvidácii ani na vás nie je právoplatne vyhlásený konkurz, povolené vyrovnanie, potvrdené nútené vyrovnanie alebo povolená reštrukturalizácia.
V prípade, že nepreukážete do 28. februára 2018 splnenie hore uvedených podmienok, povolenie na distribúciu vám zo zákona zanikne dňom 1. apríla 2018. [.pdf; 313 kB; nové okno].
Dátum zverejnenia informačného obsahu: 14. 11. 2016

References: § 54
 § 54
 § 73
 § 10
 § 54
 § 54
 § 13
 § 14
 § 33
 § 25